Document ID: 32013D0235

KOMISJONI RAKENDUSOTSUS,
23. mai 2013,
millega muudetakse otsust 2009/821/EÜ seoses piirikontrollipunktide loetelu ja süsteemi TRACES kuuluvate veterinaarasutuste loeteluga
(teatavaks tehtud numbri C(2013) 2905 all)
(EMPs kohaldatav tekst)
(2013/235/EL)
EUROOPA KOMISJON,
võttes arvesse Euroopa Liidu toimimise lepingut,
võttes arvesse nõukogu 26. juuni 1990. aasta direktiivi 90/425/EMÜ, milles käsitletakse ühendusesiseses kaubanduses teatavate elusloomade ja toodete suhtes seoses siseturu väljakujundamisega kohaldatavaid veterinaar- ja zootehnilisi kontrolle, (1) eriti selle artikli 20 lõikeid 1 ja 3,
võttes arvesse nõukogu 15. juuli 1991. aasta direktiivi 91/496/EMÜ, millega nähakse ette ühendusse kolmandatest riikidest saabuvate loomade veterinaarkontrolli korraldamise põhimõtted ning muudetakse direktiive 89/662/EMÜ, 90/425/EMÜ ja 90/675/EMÜ, (2) eriti selle artikli 6 lõike 4 teise lõigu teist lauset,
võttes arvesse nõukogu 18. detsembri 1997. aasta direktiivi 97/78/EÜ, milles sätestatakse kolmandatest riikidest ühendusse toodavate toodete veterinaarkontrolli põhimõtted, (3) eriti selle artikli 6 lõiget 2,
ning arvestades järgmist:
(1)
Komisjoni 28. septembri 2009. aasta otsuses 2009/821/EÜ, millega koostatakse loetelu heakskiidetud piirikontrollipunktidest, sätestatakse teatavad eeskirjad komisjoni veterinaarekspertide tehtava kontrolli kohta ja määratakse kindlaks veterinaarasutused süsteemis TRACES, (4) on sätestatud kooskõlas direktiividega 91/496/EMÜ ja 97/78/EÜ heaks kiidetud piirikontrollipunktide loetelu. See loetelu on esitatud kõnealuse otsuse I lisas.
(2)
Taani on teatanud, et Esbjergi sadama piirikontrollipunktis on avatud uus kontrollikeskus. Seega tuleks otsuse 2009/821/EÜ I lisas sätestatud loetelus esitatud kandeid kõnealuse liikmesriigi kohta vastavalt muuta.
(3)
Saksamaalt, Hispaanialt, Prantsusmaalt, Itaalialt, Lätilt, Madalmaadelt ja Portugalilt saadud teabe kohaselt tuleks otsuse 2009/821/EÜ I lisas sätestatud loetelus neis liikmesriikides paiknevate piirikontrollipunktide kohta tehtud kandeid muuta.
(4)
Komisjoni siseauditi talitusena (mida varem nimetati komisjoni järelevalvetalituseks) tegutsev Toidu- ja Veterinaaramet korraldas Hispaanias auditi ja esitas seejärel Hispaaniale mitu soovitust. Hispaania on teatanud, et ajutiselt tuleks peatada ühe sadama ja mitme lennujaama piirikontrollipunktide tegevus. Seega tuleks neid piirikontrollipunkte käsitlevaid kandeid otsuse 2009/821/EÜ I lisas vastavalt muuta.
(5)
Itaalia on teatanud, et Brindisi sadamas paiknevat piirikontrollipunkti käsitlev kanne tuleks selle liikmesriigi kannete loetelust välja jätta. Portugal on teatanud, et Viana do Castelo sadamas paiknevat piirikontrollipunkti käsitlev kanne tuleks selle liikmesriigi kannete loetelust välja jätta. Seega tuleks otsuse 2009/821/EÜ I lisas sätestatud loetelus esitatud kandeid kõnealuste liikmesriikide kohta vastavalt muuta.
(6)
Ühendkuningriik on teatanud, et ajutiselt tuleks peatada Hullis paikneva piirikontrollipunkti tegevus. Seega tuleks otsuse 2009/821/EÜ I lisas sätestatud loetelus esitatud kandeid kõnealuse liikmesriigi kohta vastavalt muuta.
(7)
Toidu- ja Veterinaarameti Leedus tehtud auditi rahuldavad tulemused võimaldavad ametlikult 21. mail 2013 avatavale Kybartais paiknevale piirikontrollipunktile antud heakskiitu laiendada nii, et see hõlmaks ka kõigi kategooriate (U, E ja O) elusloomi. Seega tuleks otsuse 2009/821/EÜ I lisas sätestatud asjakohast kannet kõnealuse liikmesriigi kohta vastavalt muuta.
(8)
Otsuse 2009/821/EÜ II lisas on sätestatud keskasutuste, piirkondlike ja kohalike asutuste loetelu ühtses veterinaariaalases elektroonilises süsteemis (TRACES).
(9)
Taanilt, Saksamaalt, Itaalialt, Madalmaadelt, Austrialt ja Ühendkuningriigilt saadud teabe kohaselt tuleks nende liikmesriikide puhul teha teatavad muutused süsteemi TRACES keskasutuste, piirkondlike ja kohalike asutuste loetelus, mis on esitatud otsuse 2009/821/EÜ II lisas.
(10)
Seepärast tuleks otsust 2009/821/EÜ vastavalt muuta.
(11)
Käesoleva otsusega ette nähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsuse 2009/821/EÜ I ja II lisa muudetakse vastavalt käesoleva otsuse lisale.
Artikkel 2
Lisa punkti 1 alapunktis g esitatud muudatust kohaldatakse alates 21. maist 2013.
Artikkel 3
Käesolev otsus on adresseeritud liikmesriikidele.
Brüssel, 23. mai 2013

Labels: 3
15
18
6